ai4bharat/Pralekha huggingface dataset:
पोलाद मंत्रालय
भारतीय तंत्रज्ञान विकसित करुन देशी वस्तुंची निर्यात जगात करावी- धर्मेंद्र प्रधान यांचे उद्योगजगताला आवाहन
नवी दिल्ली, 23 डिसेंबर 2019
उद्योगजगताने नव्या तंत्रज्ञानाच्या विकासावर भर द्यावा आणि भारतीय तंत्रज्ञानातून तयार झालेल्या वस्तुंची निर्यात करण्यावर भर द्यावा, असे मत केंद्रीय पेट्रोलियम, नैसर्गिक गॅस आणि पोलाद खात्याचे मंत्री धर्मेंद्र प्रधान यांनी म्हटले. नवी दिल्लीत आज आयफा या पोलद निर्मिती संघटनेच्या 33व्या राष्ट्रीय परिषदेत ते बोलत होते. ‘इलेक्ट्रिक इंडक्शन फर्नेस या तंत्रज्ञानाच्या माध्यमातून पर्यावरण स्नेही पोलाद निर्मितीचा फायदेशीर मार्ग’ याविषयावर ही परिषद आयोजित करण्यात आली आहे.
पोलाद क्षेत्राला मोठ्या ऊर्जेची गरज असते, त्यामुळे स्वस्त ऊर्जेच्या नव्या स्रोतांचा आम्ही शोध घेत आहोत, त्यासाठी वायू निर्मित ऊर्जा वापरावर भर दिला जात आहे, असेही ते म्हणाले.
पोलाद निर्मितीत अग्रेसर होण्याचे भारताचे स्वप्न आहे, आजही आपण अत्यंत उत्तम दर्जाचे पोलाद निर्यात करतो, असे प्रधान म्हणाले. भारतात कुशल श्रम शक्तीसह मोठी बाजारपेठही आहे, त्या भरोशावर आपण उत्तम दर्जाचे पोलाद निर्माण करुन निर्यातक्षम राष्ट्र होण्याची व्यवस्था विकसित करु शकतो, असे ते म्हणाले.
B.Gokhale/R.Aghor/D.Rane
(Visitor Counter : 65
संरक्षण मंत्रालय
भारतीय लष्कराचा चमू तेहराम शेर हिमशिखरांमधील 5 अस्पर्शित शिखरे एकाच वेळी सर करण्याचा प्रयत्न करणार
नवी दिल्ली, 11 ऑगस्ट 2021
सियाचीन हिमशिखरांजवळील तेहराम शेर हिमशिखरांमधील 5 अस्पर्शित शिखरे सर करण्यासाठी निघालेल्या मोहिमेला 9 ऑगस्ट 2021 रोजी चीफ ऑफ स्टाफ, फायर अँड फ्युरी कोअर मेजर जनरल आकाश कौशिक यांनी सियाचेन बेस कॅम्प वरून हिरवा झेंडा दाखवून रवाना केले.
भारतीय लष्करातील लडाख स्काऊट तुकडीतील गिर्यारोहक एकाच वेळी APSARASAS I, APSARASAS II, APSARASAS III, PT-6940 आणि PT-7140 ही शिखरे सर करण्याचा प्रयत्न करतील. बेस कॅम्पवर आयोजित सोहळ्याला सियाचेन बेस कॅम्पवर तैनात तुकड्या तसेच भारतीय लष्करात सेवा बजावलेल्या दिग्गज स्थानिकांची उपस्थिती होती.
M.Iyengar/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
उपराष्ट्रपती कार्यालय
उपराष्ट्रपतींनी प्रा. कोनेरू रामकृष्ण राव यांच्या निधनाबद्दल व्यक्त केला शोक
उपराष्ट्रपती, एम व्यंकय्या नायडू यांनी सुप्रसिद्ध शिक्षणतज्ञ, शिक्षक आणि तत्त्वज्ञ श्री कोनेरू रामकृष्ण राव यांच्या निधनाबद्दल शोक व्यक्त केला.
प्रा.राव यांना ते अनेक दशकांपासून वैयक्तिकरित्या ओळखत होते आणि त्यांच्या निधनाने त्यांचे वैयक्तिक नुकसान झाले आहे असे एका शोकसंदेशात त्यांनी म्हटले आहे.
उपराष्ट्रपती म्हणाले की, प्रा. राव हे बहुआयामी व्यक्तीमत्व होते. त्यांनी आंध्र विद्यापीठाचे कुलगुरू, आंध्र प्रदेश राज्य उच्च शिक्षण आयुक्तालयाचे अध्यक्ष आणि आंध्र प्रदेश राज्य नियोजन मंडळाचे उपाध्यक्ष अशा विविध पदांवर काम केले. शिक्षण आणि गांधीविचार क्षेत्रातील त्यांचे अमूल्य योगदान अनेकांसाठी प्रेरणादायी आहे, असेही ते म्हणाले.
त्यांनी आंध्र विद्यापीठात पॅरासायकॉलॉजी  विभागाची स्थापना केली असून अनेक पुस्तके आणि शोधनिबंध प्रकाशित केले आहेत असे श्री. नायडू म्हणाले.
उपराष्ट्रपतींनी शोकाकुल कुटुंबीयांप्रती सहवेदना व्यक्त केल्या.
शोकसंदेशाचा संपूर्ण मजकूर खालीलप्रमाणे आहे -
“अनेक दशकांपासून मला परिचित असणाऱ्या सुप्रसिद्ध शिक्षणतज्ञ, शिक्षक आणि तत्त्वज्ञ श्री कोनेरू रामकृष्ण राव यांच्या निधनाने मला तीव्र दुःख झाले आहे."
प्रा. राव हे बहुआयामी व्यक्तीमत्त्व होते. त्यांनी आंध्र विद्यापीठाचे कुलगुरू, आंध्र राज्य उच्च शिक्षण आयुक्तालयाचे अध्यक्ष आणि आंध्र प्रदेश राज्य नियोजन मंडळाचे उपाध्यक्ष अशा विविध महत्त्वाच्या पदांवर काम केले. शिक्षण आणि गांधीविचार क्षेत्रातील त्यांचे अमूल्य योगदान अनेकांसाठी प्रेरणादायी आहे.
प्रा. राव यांनी आंध्र विद्यापीठात पॅरासायकॉलॉजी 
विभागाची स्थापना केली होती आणि परदेशातील अनेक विद्यापीठांमध्ये व्याख्याने दिली होती. ते एक मानसशास्त्रज्ञ आणि पॅरासायकॉलॉजिस्ट देखील होते. त्यांनी अनेक पुस्तके आणि शोधनिबंध प्रकाशित केले होते.
त्यांच्या निधनाने माझे वैयक्तिक नुकसान झाले आहे. मी शोकाकुल कुटुंबीयांप्रती माझ्या मनापासून सहवेदना व्यक्त करतो. ओम शांती!”
कायदा आणि न्याय मंत्रालय
पंतप्रधान 30 एप्रिल रोजी मुख्यमंत्री आणि उच्च न्यायालयांच्या मुख्य न्यायाधीशांच्या संयुक्त परिषदेच्या उद्घाटन सत्राला करणार संबोधित
नवी दिल्ली, 29 एप्रिल 2022
पंतप्रधान नरेंद्र मोदी 30 एप्रिल 2022 रोजी सकाळी 10 वाजता नवी दिल्लीतील विज्ञान भवनात राज्यांचे मुख्यमंत्री आणि उच्च न्यायालयांच्या मुख्य न्यायाधीशांच्या संयुक्त परिषदेच्या उद्घाटन सत्रात सहभागी होतील. यावेळी ते उपस्थितांना संबोधित करणार आहेत.
संयुक्त परिषद म्हणजे कार्यकारिणी आणि न्यायपालिका यांना सोप्या आणि सोयीस्कर न्यायदानाकरिता आराखडा तयार करण्यासाठी आणि न्याय व्यवस्थेसमोरील आव्हानांवर मात करण्यासाठी आवश्यक असलेल्या पावलांवर चर्चा करण्यासाठी एकत्र येण्याचे औचित्य आहे. यापूर्वीची अशी परिषद 2016 मध्ये आयोजित करण्यात आली होती. तेव्हापासून, सरकारने ई न्यायालय मिशन मोड प्रकल्पांतर्गत न्यायालयीन प्रक्रियेमध्ये पायाभूत सुविधा सुधारण्यासाठी आणि डिजिटल तंत्रज्ञानाच्या एकत्रीकरणासाठी विविध पुढाकार घेतले आहेत.S.Kane/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 95
वाणिज्य आणि उदयोग मंत्रालय
केंद्रीय मंत्री पीयूष गोयल यांनी सॅन फ्रान्सिस्को बे एरियातील उद्योग गुंतवणूकदारांशी साधला संवाद
भारताचे सायबर विश्व अधिक मजबूत आणि सुरक्षित करण्यासाठी सायबर सुरक्षा कंपन्यांनी भागीदारी करण्याचे आवाहन: गोयल
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पीयूष गोयल यांनी आज सॅन फ्रान्सिस्को बे एरियामध्ये उद्योग गुंतवणूकदारांशी संवाद साधला.
"सॅन फ्रान्सिस्को बे एरियामध्ये उद्योग भांडवलदारांशी एक आकर्षक संवाद साधला. प्रगतीपथावरील भारतीय स्टार्टअप परिसंस्थेत सहभाग आणि अधिक भागीदारीसाठी त्यांना प्रोत्साहित केले,” गोयल यांनी या बैठकीबद्दल असे ट्विट केले.
गोयल यांनी आज सॅनफ्रान्सिस्को येथे झेडस्केलरचे मुख्य कार्यकारी अधिकारी जय चौधरी यांचीही भेट घेतली.
“भारताची डिजिटल क्षेत्रात वाढ होत असताना, अधिक सुरक्षित डिजिटल इंडिया सुनिश्चित करण्यासाठी देशात सायबर सुरक्षेचा आणखी विस्तार करण्याच्या मार्गांबद्दल चर्चा केली”, गोयल यांनी असे ट्विट केले.
गोयल यांनी ‘सर्व्हिस नाऊ’ चे मुख्य कार्यकारी अधिकारी बिल मॅकडरमॉट यांच्याशीही संवाद साधला.
“भारताने डिजिटल तंत्रज्ञान युगात प्रवेश करत असताना, कृत्रिम बुद्धीमत्ता आणि मशीन लर्निंग सॉफ्टवेअरला सेवा  बाजारपेठ म्हणून कसे बदलत आहे, आणि 5 ट्रिलियन अर्थव्यवस्था बनण्याच्या भारताच्या प्रवासाला गती देत आहे याबद्दल चर्चा केली,” मंत्री महोदयांनी असे ट्विट केले.
गोयल यांनी आदल्या दिवशी स्टॅनफोर्ड ग्रॅज्युएट स्कूल ऑफ बिझनेसच्या प्राध्यापकांना आणि विद्यार्थ्यांना संबोधित केले होते. TiE सिलिकॉन व्हॅली, आयआयटी स्टार्ट अप्स आणि इंडियन कम्युनिटी सेंटर यांच्या संयुक्त विद्यमाने वाणिज्य दूतावासाने आयोजित केलेल्या भारतीय समुदायाच्या कार्यक्रमातही ते उपस्थित होते. दिवसाच्या उत्तरार्धात प्रसारमाध्यमांशी त्यांनी संवाद साधला. बे एरिया भारत आणि भारतीय व्यवसाय तसेच स्टार्टअप देऊ करत असलेल्या संधीबद्दल खूप उत्साही आहे असे गोयल म्हणाले. भारताच्या 1.3 अब्ज लोकसंख्येच्या प्रचंड बाजारपेठेतही त्यांना मोठी क्षमता दिसते, असे मंत्री म्हणाले.
सायबर सुरक्षा कंपनी झेडस्केलरच्या मुख्य कार्यकारी अधिका-यांबरोबर झालेल्या भेटीचा संदर्भ देत गोयल म्हणाले की, जग सायबर सुरक्षेच्या क्षेत्रात आव्हानांचा सामना करत आहे. भारतीय उत्पादनांची गरज त्यांनी यावेळी अधोरेखित केली, विशेषत: एक जिल्हा एक उत्पादन  या उपक्रमाचा जगभरात प्रचार केला जाणार आहे असे त्यांनी सांगितले.
पंतप्रधान कार्यालय
पंतप्रधानांनी अफगाणिस्तानच्या राष्ट्रीय सलोखा उच्च परिषदेचे अध्यक्ष डॉ अब्दुल्लाह अब्दुल्लाह यांची भेट घेतली
पंतप्रधान नरेंद्र मोदी यांनी आज अफगाणिस्तानच्या राष्ट्रीय सलोखा उच्च परिषदेचे अध्यक्ष डॉ अब्दुल्लाह अब्दुल्लाह यांची भेट घेतली. पंतप्रधानांनी भारत-अफगाणिस्तान संबंध आणखी दृढ करण्यासाठी दीर्घकालीन वचनबद्धतेची ग्वाही दिली.
संरक्षण मंत्रालय
ब्रिटनमध्ये होणाऱ्या 'कोब्रा वॉरियर' या युद्धाभ्यासात भारतीय हवाई दल होणार सहभागी
नवी दिल्ली, 23 फेब्रुवारी 2022
ब्रिटनमध्ये वॉडिंग्टन येथे 06 ते 27 मार्च 2022 दरम्यान होणाऱ्या 'एक्स कोब्रा वॉरियर 22' या बहुराष्ट्रीय युद्धाभ्यासात भारतीय हवाई दल सहभागी होणार आहे. वायुदलाचे तेजस हे वजनाने हलके लढाऊ विमान यामध्ये भाग घेणार असून ब्रिटनसह इतर काही देशांच्या वायुदलाची लढाऊ विमानेही या सरावात भाग घेणार आहेत.
सहभागी होणाऱ्या हवाई दलांना कार्यात्मक अनुभव मिळावा तसेच त्यासाठीच्या उत्तम कार्यपद्धतींची व तंत्रांची देवाणघेवाण करता यावी, जेणेकरून या देशांची लढाऊ क्षमता वाढेल आणि परस्परांमध्ये मैत्रीभाव निर्माण होण्यास मदत होईल, अशा एकत्रित उद्देशांनी याचे आयोजन करण्यात आले आहे. 'तेजस' ची कार्यक्षमता आणि कौशल्य सिद्ध करण्याच्या दृष्टीने ही महत्त्वाची संधी आहे.
या युद्धसरावासाठी 'तेजस' प्रकारची पाच विमाने ब्रिटनला रवाना होणार असून, या सरावाशी संबंधित अन्य वाहतुकीच्या कामांसाठी भारतीय वायुदलाचे सी-17 विमान उपयोगात आणले जाणार आहे.N.Chitale/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 225
वाणिज्य आणि उदयोग मंत्रालय
रशियाच्या भारतातल्या गुंतवणुकीला प्रोत्साहन देण्यासाठी वाणिज्य मंत्र्यांकडून फास्ट ट्रॅक यंत्रणेची घोषणा
नवी दिल्ली, 5 ऑक्टोबर 2018
रशियाच्या भारतातल्या गुंतवणुकीला प्रोत्साहन देण्यासाठी केंद्रीय वाणिज्य आणि उद्योग मंत्री सुरेश प्रभू यांनी फास्ट ट्रॅक एक खिडकी यंत्रणा उभारण्याची घोषणा केली आहे. औद्योगिक धोरण आणि प्रोत्साहन खात्याच्या सचिवांच्या नेतृत्वाखाली ही यंत्रणा उभारण्यात येणार आहे.
भारत-रशिया व्यापार शिखर परिषदेत ते आज बोलत होते. औद्योगिक धोरण आणि प्रोत्साहन खाते, इन्हवेस्ट इंडिया आणि भारतीय उद्योग महासंघ यांनी नवी दिल्लीत ही शिखर परिषद आयोजित केली आहे.
भारतात, रशियाच्या गुंतवणुकीला प्रोत्साहन देण्यासाठी या आधीच्या रशिया डेस्क व्यतिरिक्त ही फास्ट ट्रॅक यंत्रणा राहणार आहे.
हायड्रोकार्बन, सोने, हिरे,लाकूड,कृषी,वीज निर्मिती, हवाई वाहतूक, रेल्वे आणि लॉजिस्टिक्स या क्षेत्रात सहकार्याची भारत आणि रशिया यांना संधी असल्याचे प्रभू म्हणाले.
इंटरनॅशनल नॉर्थ-साऊथ ट्रान्सपोर्ट कॉरिडॉर संदर्भात काम सुरु आहे. युरेशियन इकॉनॉमिक युनियन समवेत मुक्त व्यापार करारावर लवकरच स्वाक्षऱ्या केल्याने मोठी बाजारपेठ निर्माण होणार असून या क्षेत्रातल्या देशांना त्याचा लाभ होईल. त्याचबरोबर भारतातली राज्ये आणि रशियाच्या प्रांतातल्या भागीदारीलाही यामुळे प्रोत्साहन मिळेल असे त्यांनी सांगितले.
भारताबरोबरचे आर्थिक सहकार्य वाढविण्याचे धोरण रशिया आखत आहे. भारतासमवेत गुंतवणूक, संरक्षण आणि दुहेरी कर टाळण्यासाठीच्या करारासाठी रशिया उत्सुक असल्याचे रशियाच्या आर्थिक विकास मंत्र्यांनी सांगितले.
आर्थिक भागीदारी हा भारत-रशिया द्विपक्षीय संबंधांचा भक्कम स्तंभ बनवण्याला दोन्ही देशांचे प्राधान्य आहे.
रशियाचे अध्यक्ष व्लादीमीर पुतीन यांच्या दोन दिवसांच्या भारत भेटीदरम्यान त्यांच्यासमवेत आतापर्यंतचे सर्वात मोठे रशियन प्रतिनिधीमंडळ भारतात आले आहे.
M.Chopade/N.Chitale/P.Malandkar
(Visitor Counter : 80
पंतप्रधान कार्यालय
प्रजासत्ताक दिनाच्या चित्ररथांचे कलाकार, आदिवासी कलावंत, NCC कॅडेटस आणि NSS च्या स्वयंसेवकांनी पंतप्रधानांच्या निवासस्थानी घेतली त्यांची भेट
नवी दिल्ली, 24 जानेवारी 2019
यंदाच्या प्रजासत्ताक दिनाच्या चित्ररथांचे कलावंत, आदिवासी कलाकार, NCC म्हणजेच राष्ट्रीय छात्रसेनेचे विद्यार्थी आणि राष्ट्रीय सेवा योजनेच्या स्वयंसेवकांना आज पंतप्रधानांच्या लोक कल्याण मार्ग इथल्या निवासस्थानी आमंत्रित करण्यात आले होते.
प्रजासत्ताक पथ संचलनात सहभागी होणाऱ्या या कलावंतांचे आणि विद्यार्थ्यांचे पंतप्रधानांनी अभिनंदन केले. त्यांच्या आयुष्यातील ही एक अपूर्व संधी आहे, असे पंतप्रधान म्हणाले. या पथ संचलनातून संपूर्ण देशाला प्रेरणा मिळते, असे मत त्यांनी व्यक्त केले.
दैनंदिन आयुष्यात शिस्तीला अत्यंत महत्व असून, NCC सारख्या संघटनांमध्ये शिस्त हा अविभाज्य घटक असल्याचे ते म्हणाले. नागरिकांनी आपल्या सामाजिक आणि नागरी जबाबदाऱ्यांचे भान ठेवावे, असा सल्ला त्यांनी दिला. देशातल्या कोट्यवधी जनतेच्या आकांक्षांमुळे भारत उत्तरोत्तर प्रगती करेल, असा विश्वास त्यांनी व्यक्त केला.
यावेळी काही कलावंतांनी पंतप्रधानांसमोर आपल्या कला सादर केल्या.
S.Tupe/R.Aghor/D. Rane
(Visitor Counter : 86
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 184.87 cr vaccine doses have been administered so far under Nationwide Vaccination Drive
- India's Active caseload currently stands at 12,054
- Active cases stand at 0.03%
- Recovery Rate currently at 98.76%
- 1,280 recoveries in the last 24 hours increases Total Recoveries to 4,24,96,369
- 795 new cases recorded in the last 24 hours
- Daily positivity rate 
- Weekly Positivity Rate 
- 79.15 cr Total Tests conducted so far; 4,66,332 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 5 एप्रिल 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 184.87 कोटींचा टप्पा पार केला आहे. 2,22,15,213 सत्रातून हे लसीकरण पार पडले आहे. वयोगट 12 ते 14 साठी 16 मार्च 2022 पासून लसीकरणाला सुरुवात झाली. या अंतर्गत आतापर्यंत 1.92  कोटींपेक्षा जास्त कोविड प्रतिबंधक लसमात्रा दिल्या आहेत.
भारतात रुग्णसंख्या सातत्याने कमी होत असून सध्या ती 12,054 इतकी कमी झाली आहे, ती देशाच्या एकूण रुग्णसंख्येच्या तुलनेत 0.03% इतकी आहे.
परिणामी, भारतात रुग्ण बरे होण्याचा दर 98.76% झाला आहे. गेल्या 24 तासांत 1,280 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,24,96,369 झाली आहे.
गेल्या 24 तासात 795 नव्या कोरोना रुग्णांची नोंद झाली.
गेल्या 24 तासात एकूण 4,66,332 चाचण्या करण्यात आल्या. भारताने आतापर्यंत एकूण 79.15  कोटींहून अधिक चाचण्या केल्या आहेत. साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.22% तर दैनंदिन पॉझिटिव्हिटी दर 0.17% आहे..
इतर अपडेट्स :
- राज्ये आणि केंद्रशासित प्रदेशांकडे अजूनही 15.70 कोटींपेक्षा अधिक लसीच्या न वापरलेल्या उपयोगी मात्रा शिल्लक आहेत.S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
पेट्रोलियम आणि नैसर्गिक वायू मंत्रालय
पंतप्रधान 14 सप्टेंबर 2023 रोजी बीपीसीएलच्या मध्य प्रदेशातील बीना रिफायनरीमधील तेल शुद्धीकरण विस्तारित प्रकल्पाची आणि पेट्रोकेमिकल्स संकुलाची कोनशीला बसवणार
नवी दिल्ली, 12 सप्टेंबर 2023
पंतप्रधान नरेंद्र मोदी यांच्या हस्ते 14 सप्टेंबर 2023 रोजी बीपीसीएलच्या मध्य प्रदेशातील बीना रिफायनरीमधील पेट्रोकेमिकल्स संकुल तसेच तेल शुद्धीकरण विस्तारित प्रकल्पाच्या कामाची कोनशीला बसवण्यात येणार आहे.
नव्या भारताच्या आकांक्षांना अनुसरुन बीपीसीएल कंपनीने मध्य प्रदेशातील बीना सागर येथील अत्याधुनिक पेट्रोकेमिकल्स संकुल उभारण्याची कल्पना मांडली आहे. या प्रकल्पासाठी होणाऱ्या 49,000 कोटी रुपयांच्या गुंतवणुकीमुळे, संपूर्ण बुंदेलखंड भागात समृद्धी तसेच भरभराट येणार आहे. या प्रस्तावित प्रकल्पामुळे बीना रिफायनरीची क्षमता 11 एमएमटीपीए पर्यंत वाढणार असून त्यामुळे 2200 किलो टनहून अधिक प्रमाणात पेट्रोकेमिकल उत्पादनांची निर्मिती होईल. हा संपूर्ण प्रकल्प पाच वर्षांत पूर्ण होणार आहे. बीना रिफायनरीमध्ये निर्माण झालेल्या नॅप्था, एलपीजी, केरोसीन इत्यादी घटकांचा वापर इथिलीन क्रॅकर उद्योग संकुल करणार आहे.
हे पेट्रोकेमिकल संकुल पूर्ण झाल्यानंतर त्यामध्ये बुंदेलखंड भागातील तरुण उद्योजकांना अनेकानेक, वैविध्यपूर्ण रोजगार संधी उपलब्ध होतील. या पेट्रोकेमिकल संकुलामुळे प्लास्टिक, पाईप्स, पॅकेजिंगचे साहित्य, प्लास्टिक शीट्स, वाहनांचे सुटे भाग, वैद्यकीय उपकरणे, साच्यात घडवलेले फर्निचर तसेच घरगुती आणि औद्योगिक वापराच्या इतर अनेक वस्तूंच्या विविध प्रक्रिया क्षेत्रात व्यावसायिक उत्पादन कारखाने उभारण्याचे मार्ग खुले होणार आहेत.
या प्रकल्पातील गुंतवणुकीतून या भागात प्रत्यक्ष आणि अप्रत्यक्ष पद्धतीने 1 लाखांहून अधिक रोजगार संधींची निर्मिती होणार असून त्यासोबतच दर वर्षी 20,000 कोटी रुपयांच्या परकीय चलनाची बचत देखील होणार आहे.
वरील लाभांसह, या संकुलामध्ये पेट्रोकेमिकल्सचे प्रक्रिया उद्योग, इतर सहाय्यक व्यवसाय आणि सेवा क्षेत्रातील उद्योगांमध्ये मोठ्या प्रमाणात रोजगार संधींच्या निर्मितीची क्षमता असणार आहे.
भारताला 5 ट्रिलीयन डॉलर्सची अर्थव्यवस्था म्हणून प्रस्थापित करण्याच्या ध्येयाची पूर्तता करण्याच्या दिशेने वाटचाल करत, देशात रसायने तसेच पेट्रोकेमिकल्स निर्मितीचे जागतिक केंद्र उभारुन हा प्रकल्प देशाच्या आकांक्षित आत्मनिर्भर भारत संकल्पनेला अनुसरून कार्य करणार आहे.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
ग्रामीण विकास मंत्रालय
एप्रिल 2014 पासून आत्तापर्यंत 1.37 कोटी ग्रामीण घरांचे बांधकाम पूर्ण
नवी दिल्ली, 18 जानेवारी 2019
राज्यांच्या भागीदारीतून ग्राम विकास मंत्रालयाने एप्रिल 2014 पासून आत्तापर्यंत 1.37 कोटी ग्रामीण घरांचे बांधकाम पूर्ण केले आहे. घरांची वर्षनिहाय माहिती पुढीलप्रमाणे-
|
|
वर्ष
|
|
ग्रामीण घरं पूर्ण 
|
|
2014-15
|
|
11.91
|
|
2015-16
|
|
18.22
|
|
2016-17
|
|
32.23
|
|
2017-18
|
|
44.54
|
|
2018-19
|
|
30.45
|
|
एकूण घरं पूर्ण
|
|
1.37 कोटी
2014-15 मध्ये 12 लाख घरांचे बांधकाम पूर्ण झाले होते. 2018-19 मध्ये ही संख्या 65 लाखांवर गेली असून यातून ग्रामीण घरांसाठीच्या तरतुदीत पाच पटीने वाढ झाल्याचे दिसून येते. पंतप्रधानांनी प्रधानमंत्री आवास योजना ग्रामीण ही योजना 20 नोव्हेंबर 2016 रोजी सुरु केली होती. आत्तापर्यंत या योजनेअंतर्गत 66.6 लाख घरं बांधून पूर्ण झाली असून उर्वरित 33.4 लाख घरं मार्च 2019 पर्यंत बांधून पूर्ण केली जातील. या योजनेचा बांधकामाचा सरासरी कालावधी 114 दिवसांचा आहे. यापूर्वीच्या इंदिरा आवास योजनेचा सरासरी कालावधी 314 दिवसांचा होता.
N.Sapre/S.Kane/P.Malandkar
(Visitor Counter : 62
संरक्षण मंत्रालय
इयत्ता सातवीच्या एनसीईआरटी अभ्यासक्रमात यावर्षीपासून ‘अ होमेज टू अवर ब्रेव्ह सोल्जर्स' हा राष्ट्रीय युद्ध स्मारकावरील एक धडा समाविष्ट
नवी दिल्ली, 28 ऑगस्ट 2023
यावर्षीपासून इयत्ता सातवीच्या एनसीईआरटीच्या अभ्यासक्रमात ‘अ होमेज टू अवर ब्रेव्ह सोल्जर्स' हा राष्ट्रीय युद्ध स्मारकावरील एक धडा समाविष्ट करण्यात आला आहे. संरक्षण मंत्रालय आणि शिक्षण मंत्रालयाने संयुक्तपणे हाती घेतलेल्या या उपक्रमाचा उद्देश शालेय मुलांमध्ये देशभक्ती, कर्तव्यनिष्ठा, धैर्य आणि त्याग ही मूल्ये रुजवणे आणि राष्ट्र उभारणीत तरुणांचा सहभाग वाढवणे हा आहे.
अभ्यासाच्या या धड्यामध्ये राष्ट्रीय युद्ध स्मारकाचा  इतिहास, महत्त्व आणि संकल्पना यावर प्रकाश टाकण्यात आला आहे. तसेच सशस्त्र दलातील शूरवीरांनी स्वातंत्र्यानंतर देशाच्या सेवेत दिलेल्या सर्वोच्च बलिदानाविषयी माहिती देण्यात आली आहे. या धड्यामध्ये, दोन मित्र एकमेकांना पत्र लिहून- त्या माध्यमातून माहितीची देवाणघेवाण करतात आणि शूरवीरांनी दिलेल्या बलिदानामुळे मिळालेल्या स्वातंत्र्याबद्दल त्यांच्या मनात असलेल्या कृतज्ञतेच्या भावना सामायिक करतात. देशाच्या या प्रतिष्ठित वास्तूला भेट देताना मुलांच्या हृदयावर कोरला जाणारा अमिट ठसा आणि मनावर अगदी खोलवर होणारा भावनिक प्रभाव एनसीईआरटीच्या लेखकांनी कल्पकतेने शब्दातून मांडला आहे.
पंतप्रधान नरेंद्र मोदी यांनी 25 फेब्रुवारी 2019 रोजी नवी दिल्ली येथे राष्ट्रीय युद्ध स्मारक राष्ट्राला समर्पित केले. लोकांमध्ये त्याग आणि राष्ट्रीयत्वाची भावना जागृत करण्यासाठी आणि देशाच्या रक्षणासाठी प्राणांची आहुती देणाऱ्या शूर सैनिकांना आदरांजली वाहण्यासाठी हे स्मारक उभारण्यात आले.S.Kane/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
आरोग्य आणि कुटुंब कल्याण मंत्रालय
कोविड – 19 प्रतिबंधक लसीकरणात भारताने एकूण 47 कोटींचा टप्पा केला पार
गेल्या 24 तासात 60 लाखांपेक्षा अधिक लसीकरणाच्या मात्रा देण्यात आल्या
सध्याचा रोगमुक्तीचा दर 97.36 %
गेल्या 24 तासात 41,831 दैनंदिन नवीन रुग्णांची नोंद
भारतातील कोविड सक्रीय रुग्णसंख्या  सध्या एकूण बाधितांच्या संख्येच्या 1.30 %
दैनंदिन पॉझिटिव्हिटी दर , गेले सलग 55 दिवस 5% पेक्षा कमी राहिला आहे.
नवी दिल्ली 1 ऑगस्ट 2021
भारतात कोविड – 19 प्रतिबंधक लसीकरण मोहिमेने काल 47 कोटींचा महत्त्वाचा टप्पा पार केला. आज सकाळी आठ वाजेपर्यंत प्राप्त झालेल्या प्राथमिक अहवालानुसार, आतापर्यंत 55,71,565 सत्रांद्वारे कोविड प्रतिबंधक लसीच्या एकूण 47,02,98,596 मात्रा देण्यात आल्या आहेत. गेल्या 24 तासात लसीच्या 60,15,842 मात्रा देण्यात आल्या.
दिल्या गेलेल्या मात्रांची आकडेवारी पुढे समाविष्ट केली आहे –
|
|
HCWs
|
|
1st Dose
|
|
1,03,10,569
|
|
2nd Dose
|
|
78,48,198
|
|
FLWs
|
|
1st Dose
|
|
1,79,76,013
|
|
2nd Dose
|
|
1,13,28,258
|
|
Age Group 18-44 years
|
|
1st Dose
|
|
15,61,40,811
|
|
2nd Dose
|
|
86,68,370
|
|
Age Group 45-59 years
|
|
1st Dose
|
|
10,63,39,854
|
|
2nd Dose
|
|
3,91,28,126
|
|
Over 60 years
|
|
1st Dose
|
|
7,60,38,913
|
|
2nd Dose
|
|
3,65,19,484
|
|
Total
|
|
47,02,98,596
कोविड – 19 प्रतिबंधक लसीकरण मोहिमेच्या सार्वत्रिकीकरणाचा नवीन टप्प्याला देशामध्ये 21 जून 2021 पासून प्रारंभ झाला. संपूर्ण देशभरात लसीकरण मोहिमेचा वेग वाढविणे आणि त्याची व्याप्ती विस्तारित करणे यासाठी केंद्रसरकार कटिबद्ध आहे.
देशात महामारीच्या प्रारंभीपासून कोविडमुळे बाधित झालेल्यांपैकी 3,08,20,521 व्यक्ती यापूर्वीच कोविड – 19 आजारातून पूर्णपणे बऱ्या झालेल्या आहेत. आणि गेल्या 24 तासात 39,258 रुग्ण कोविडमधून बरे झाले. यामुळे एकूण रोगमुक्ती दर आता 97.36 % इतका झाला आहे.
गेल्या 24 तासात भारतात 41,831 दैनंदिन नवीन रुग्णांची नोंद झाली आहे.
रोज नोंद होत असलेल्या नवीन कोविड बाधित रुग्णांची संख्या गेले सलग 35 दिवस 50,000 पेक्षा कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या अखंडित आणि संयुक्तपणे करण्यात आलेल्या प्रयत्नांचा हा परिणाम आहे.
भारतातील सक्रीय रुग्णसंख्या आज 4,10,952 इतकी आहे आणि देशातील सध्या सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 1.30 % इतके आहे.
देशभरात कोविड संसर्ग तपासणी चाचण्यांची क्षमता लक्षणीय प्रमाणात वाढविण्यात आली असून गेल्या 24 तासात देशात एकूण 17,89,472 चाचण्या करण्यात आल्या. संसर्गाच्या अगदी सुरवातीपासून आतापर्यंत देशात 46.82 कोटींहून अधिक  चाचण्या करण्यात आल्या आहेत.
देशभरात एका बाजूला चाचण्यांची क्षमता वाढविली जात असतानाच, साप्ताहिक पॉझिटिव्हिटी दर सध्या 2.42 % आहे तर दैनंदिन पॉझिटिव्हिटी दर आज 2.34 % इतका आहे. दैनंदिन पॉझिटिव्हिटी दर सलग 55 दिवस 5% पेक्षा कमी राहिला आहे
गृह मंत्रालय
विद्यमान एफसीआरए खातेधारकांना स्टेट बँक ऑफ इंडियाने नियुक्त केलेल्या नवी दिल्ली शाखेत “एफसीआरए खाते” उघडण्यासाठी 30.06.2021 पर्यंत मुदत वाढवून देण्यात आली
नवी दिल्ली, 19 मे 2021
केंद्रीय गृह मंत्रालयाने परदेशी देणगी  कायदा खातेधारकांना भारतीय स्टेट बँकेच्या नवी दिल्ली मुख्य शाखा  11 संसद मार्ग, नवी दिल्ली-110001 मध्ये 30.06.2021 पर्यंत ‘एफएसआरए खाते’उघडण्यास परवानगी दिली आहे. त्या तारखेनंतर ते एनडीएमबीमध्ये उघडलेल्या “एफसीआरए खाते” व्यतिरिक्त अन्य कोणत्याही खात्यात परदेशी देणगी मिळण्यास पात्र नसतील.
www.fcraonline.nic.in वर उपलब्ध असलेल्या एका सार्वजनिक नोटीसमध्ये केंद्रीय गृह मंत्रालयाने म्हटले आहे की, सर्व व्यक्ती/स्वयंसेवी संस्था/संघटना ज्यांना असे खाते उघडल्यापासून किंवा 01.07.2021 जे आधी असेल त्या आधीच केंद्र सरकारकडून नोंदणीचे प्रमाणपत्र किंवा पूर्व परवानगी मिळालेली आहे , त्यांनी नोंद घ्यावी की त्यांना एसबीआय 11 संसद मार्ग, नवी दिल्ली - 110001 येथे उघडलेल्या “एफसीआरए खाते” व्यतिरिक्त इतर कोणत्याही खात्यात परदेशी देणगी मिळणार नाही.
विद्यमान एफसीआरए खातेधारकांना एफसीआरए, 2010 च्या सुधारित कलम 17 अंतर्गत एनडीएमबीमध्ये त्यांचे एफसीआरए खाते उघडण्यासाठी 31.03.2021 पर्यंत मुदत देण्यात आली होती. सुधारित कलम 29 सप्टेंबर 2020 रोजी लागू झाले आहे. कोविड 19 परिस्थितीमुळे उद्भवलेल्या आपत्कालीन परिस्थितीचा विचार करून आणि स्वयंसेवी संस्थांकडून सुधारित एफसीआरए व्यवस्थेत सुरळीत संक्रमण सुनिश्चित करण्यासाठी मुदतवाढ देण्यात आली आहे.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 173
पंतप्रधान कार्यालय
राष्ट्रीय पंचायत पुरस्कार विजेत्यांचे पंतप्रधानांकडून अभिनंदन
पंतप्रधान नरेंद्र मोदी यांनी राष्ट्रीय पंचायत पुरस्कार विजेत्यांचे अभिनंदन केले आहे. केंद्रीय ग्रामीण विकासमंत्री गिरीराज सिंह यांनी केलेल्या ट्वीटला प्रतिसाद देताना पंतप्रधानांनी ट्वीट केले;
“देशातील गावांच्या विकासात महत्त्वाची भूमिका बजावणाऱ्या या विजेत्यांचे खूप खूप अभिनंदन. तुमचा सेवाभाव आणि समर्पण देशवासियांना प्रेरित करणारे आहे.”
— नरेंद्र मोदी  April 18, 2023